Oropedium Azorense
Oropedium Azorense est planities oceanica in Oceano Atlantico ad occidentem Hiberiae sita, e qua hodie Azores insulae surgunt. Formam triscelem habet et circa 2000 metrorum subter aequor marinum iacet. Haec planities summersa, ab area calida Azorensi(en) abhinc annorum 20 000 000 formata, etiamnunc vulcanismo quatitur. Terra nunc summersa antiquitate fortasse revelata est, aevo cum aequor marinum maxime humile esset, sed utrum homines umquam hic habitarent nescimus, neque hic inventae sunt summersae structurae ab hominibus aedificatae.